Helén Vikstvedt

Helén Vikstvedt (født 1964) er en norsk skuespiller, danser, koreograf og komiker. Hun har gjort seg bemerket både på scene, film og TV.

 Biografi 
Hun fullførte Statens balletthøgskole i 1986 og Statens teaterhøgskole i 1989.

Vikstvedt har jobbet som skuespiller, danser og koreograf blant annet på Oslo Nye Teater og Nationaltheatret. Hun var knyttet til Oslo Nye Teater i fire år hvor hun spilte i forestillinger som Loppen i øret, Høye bølger, De hellige tre narrer, Høysåte, Gardermoen tur-retur, Sexy, Juleoratoriet, Fisk, Hjalmar og Flode og Vildanden. I 1990-årene var hun også en aktiv utøver av teatersport sammen med Harald Eia, Jan-Paul Brekke og Thorbjørn Harr. Senere har hun blant annet vært å se som hovedrolleinnehaver i sommermusikalen Den Gode Hensigt (2012) i Svelvik, og hun har over flere år medvirket i julemusikalen Jakten på juleskurken ved Drammens Teater. Hun har også spilt og vært koreograf i flere Kaptein Sabeltann-forstillinger, samt vært koreograf på filmen Olsenbanden jr. på Cirkus.

Hun har medvirket i flere filmer. Blant annet hadde hun hovedrollen i filmen 37 og et halvt fra 2005, som hun vant Kanonprisen for. Hun har ellers hatt biroller i barnefilmer som blant annet Jakten på nyresteinen (1996), Gråtass – Hemmeligheten på gården (2004) og Doktor Proktors tidsbadekar (2015).

På TV har hun medvirket i barneserien Uhu. Hun har utover det vært fast deltaker i spørrelekprogrammet Minus manus (1992–1993) på TV3, samt vært paneldeltaker i Løvebakken og 20 spørsmål på NRK. Sammen med Solveig Kloppen ledet hun TV 2-programmet Hjelpekorpset i 2008.

 På scenen 
 1996–1997 Kaptein Sabeltann og jakten på den magiske diamant – Sirikit
 1998–1999 Kaptein Sabeltann og skatten i Kjuttaviga – koreograf
 2000–2001 Kaptein Sabeltann og den forheksede øya – Lola
 2007–2009 Kaptein Sabeltann og den forheksede øya – koreograf
 2010 Kaptein Sabeltann og Grusomme Gabriels skatt – koreograf 
 2011–2012 Kaptein Sabeltann og havets hemmelighet – koreograf 
 2013 Kaptein Sabeltann og Grusomme Gabriels skatt – koreograf 
 2014–2015 Kaptein Sabeltann og jakten på den magiske diamant – koreograf
 2016–2017 Kaptein Sabeltann og den forheksede øya – koreograf 
 2018–2019 Kaptein Sabeltann og Grusomme Gabriels skatt – koreograf 
 2020 Kaptein Sabeltanns sjørøvernatt – koreograf 
 2021 Kaptein Sabeltann og angrepet fra Gral – koreograf 
 2022–2025 Kaptein Sabeltann og havets hemmelighet – koreograf

 Filmografi 
 1992–1993 Minus manus (TV3)
 1995 Chez toi – NRK
 1996 Jakten på nyresteinen – Hjertevakt
 1998 Drømmen om Kaptein Sabeltanns rike – Mor/Sirikit
 2000 Kaptein Sabeltann og den forheksede øya – Lola
 2003 Uhu! – Obus
 2004 Gråtass – Hemmeligheten på gården – Helga Hoggerud
 2005 Hos Martin – Ansatt på Nationaltheatret
 2005 37 og et halvt – Selma
 2006–2009 Løvebakken – NRK
 2007–2009 og 2011 20 spørsmål – NRK
 2008 Hjelpekorpset – TV 2
 2009 Den norske humor – (NRK)
 2011 Roast fra Chat Noir – TVNorge
 2015 Doktor Proktors tidsbadekar – film
 2019 Klassen – NRK
 2019 Jorden rundt på 6 steg – NRK
 2020 Aldri Voksen – TVNorge 
 2020 Fjols til Fjells – TVNorge (tv-serie)
 2020 Maestro – NRK

 Referanser 

 Eksterne lenker 




Kategori:Personer fra Oslo
Kategori:Norske skuespillere
Kategori:Norske dansere
Kategori:Norske koreografer
Kategori:Vinnere av Kanonprisen